**KRITERIJ OCJENJIVANJA U NASTAVI TZK**

**Sastavnice zaključne ocjene:**

* Motorička znanja – 40%
* Motorička dostignuća – 10%
* Odgojni rezultati rada i aktivnost učenika – 50%

Zaključna ocjena **nije** aritmetički prosjek!

*MOTORIČKA ZNANJA:* predstavljaju stupanj usvojenosti pojedinih motoričkih struktura koje mogu biti na različitim razinama. Konkretno, stupanj usvojenosti nekog tehničkog elementa iz košarkaške igre (npr. dvokorak). Ocjenjuje se testovima motoričkih znanja.

Nedovoljan (1) – vježbu ne izvodi, odustaje, odbija, ne pokazuje nikakvu namjeru, krši pravila

Dovoljan (2) – vježbu izvodi slabo i nesigurno, uz veće tehničke i estetske nedostatke

Dobar (3) – vježba izvedena uz promjenjiv uspjeh, smanjenu sigurnost i uz manje tehničke i estetske nedostatke

Vrlo dobar (4) – pravilno i sigurno izvedena vježba uz manje tehničke i estetske nedostatke

Odličan (5) – pravilno i sigurno izvedena vježba sa sigurnošću u svim fazama, uz estetsku dotjeranost

*MOTORIČKA DOSTIGNUĆA:* predstavljaju spregu motoričkih znanja i motoričkih sposobnosti. Svode se na postizanje maksimalnih rezultata u pojedinim motoričkim strukturama, a svrha provjeravanja je utvrditi stečenu razinu dostignuća. Konkretno, broj točnih ponavljanja (norma) određenog dijela tehnike neke sportske igre (npr. vršnog odbijanja iznad glave od zid). Ocjenjuje se pomoću mjerenja konkretne vrijednosti izražene brojkom ili jedinicom vremena (metar, minuta, broj ponavljanja).

Nedovoljan (1) – zadatak ne izvodi, odustaje, odbija, ne pokazuje nikakvu namjeru, krši pravila ili je diskvalificiran

Dovoljan (2) – rezultati mjerenja su u posljednjoj četvrtini po vrijednosti izmjerenih rezultata

Dobar (3) – rezultati mjerenja su u trećoj četvrtini po vrijednosti izmjerenih rezultata

Vrlo dobar (4) – rezultati mjerenja su u drugoj četvrtini po vrijednosti izmjerenih rezultata

Odličan (5) – rezultati mjerenja su u prvoj četvrtini po vrijednosti izmjerenih rezultata

*ODGOJNI REZULTATI RADA*: predstavljaju subjektivnu procjenu i zapažanja profesora u pogledu učenikova zalaganja na satu, brige za zdravlje, higijenskih i radnih navika, aktivnosti na satu te sudjelovanja u izvannastavnim i izvanškolskim aktivnostima, itd.

Nedovoljan (1) – ne radi redovito bez opravdanja, neredovit na nastavi bez opravdanja, ne nosi opremu, odbija rad, krši kućni red i pravila kulturnog ponašanja, itd.

Dovoljan (2) – radi neredovito sa više opravdanih izostanaka

Dobar (3) – radi redovito sa više opravdanih izostanaka

Vrlo dobar (4) – radi redovito, ima manje opravdanih izostanaka, ne sudjeluje u INA ili IŠA

Odličan (5) – radi redovito, nema neopravdanih izostanaka, ima manje opravdanih izostanaka, sudjeluje u INA ili IŠA